Diari Oficial de la Generalitat Valenciana


Sumari del DOGV 8875, del 06-08-2020 (2020/6451)

RESOLUCIÓ de 29 de juliol de 2020, de la Conselleria d'Hisenda i Model Econòmic, per la qual s'autoritza una generació de crèdits en el capítol 4 del programa 431.40, Emergència habitacional i funció social, de la Vicepresidència Segona i Conselleria d'Habitatge i Arquitectura Bioclimàtica, pel compromís d'aportació addicional de fons del Ministeri de Transports, Mobilitat i Agenda Urbana, així com ajustos en el mateix capítol i programa, per import de 5.000.000 d'euros. Expedient 14.005/20-080.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8875

Data del DOGV
:   06-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6451


Data del document
:   29-07-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de juliol de 2020, de la Conselleria d'Hisenda i Model Econòmic, per la qual s'autoritza una generació de crèdits en el capítol 4 del programa 431.40, Emergència habitacional i funció social, de la Vicepresidència Segona i Conselleria d'Habitatge i Arquitectura Bioclimàtica, pel compromís d'aportació addicional de fons del Ministeri de Transports, Mobilitat i Agenda Urbana, així com ajustos en el mateix capítol i programa, per import de 5.000.000 d'euros. Expedient 14.005/20-080. [2020/6451]  
Com a conseqüència de l'emergència de salut pública ocasionada per la Covid-19, el Govern d'Espanya va declarar l'estat d'alarma en tot el territori nacional mitjançant el Reial decret 463/2020, de 14 de març. L'impacte que està tenint aquesta situació d'excepcionalitat obliga que les administracions públiques, en l'àmbit de les seues competències, adopten amb la màxima celeritat aquelles mesures tendents a pal·liar els efectes que està patint la nostra societat.  
Davant aquesta situació d'emergència de salut pública, el Govern d'Espanya ha anat adoptant diverses mesures urgents de suport als ciutadans, especialment als més vulnerables, entre elles, el Reial decret 11/2020, de 31 de març, pel qual s'adopten mesures urgents complementàries en l'àmbit social i econòmic per a fer front la Covid-19, que autoritza el Ministeri de Transports, Mobilitat i Agenda Urbana a disposar de 100 milions d'euros a càrrec del Fons de Contingència, amb la finalitat d'incrementar el crèdit destinat al Pla estatal d'habitatge 2018-2021, corresponen a la Comunitat Valenciana 15.664.556 euros, l'11,40 % d'aquests, d'acord amb la Conferència Sectorial d'Habitatge, Urbanisme i Sòl.  
En compliment del Reial decret llei esmentat, es publica l'Ordre ministerial TMA/336/2020, de 9 d'abril, per la qual s'incorporen, substitueixen i modifiquen els programes d'ajudes al Pla estatal d'habitatge 2018-2021, i estableix els criteris d'aplicació d'ajudes al lloguer per als qui tinguen problemes transitoris en el pagament d'aquest, en els supòsits de vulnerabilitat econòmica i social sobrevinguda.  
Per a complir la finalitat establida en el Reial decret llei i complementàriament a les resolucions del conseller d'Hisenda i Model Econòmic, de 28 de maig i 4 de juny, per les quals es va generar crèdit en el capítol 4 del programa 431.40, Emergència habitacional i funció social, per import de 7.500.000 euros, i en el capítol 6 del programa 431.10, Habitatge i regeneració urbana, per import de 900.000 euros, respectivament, la Vicepresidència Segona i Conselleria d'Habitatge i Arquitectura Bioclimàtica proposa la inclusió d'una nova línia de concessió directa denominada «Ajudes en matèria d'habitatge per a pal·liar situacions d'especial vulnerabilitat per la Covid-19», per import de 5.000.000 euros, en el capítol 4 del programa 431.40, Emergència habitacional i funció social, de conformitat amb el Decret 60/2020, del Consell, de 15 de maig, que es finança a través d'una tercera generació de crèdits per import dels 3.000.000 euros restants del Fons addicional del Pla d'habitatge 2018-2021 i amb 2.000.000 euros procedents d'una transferència de crèdits de disponibilitats existents en la línia S8270, «Llei de la funció social de l'habitatge: emergències habitacionals», del mateix capítol i programa.  
  
A aquest efecte i en virtut del que es disposa en els articles 50 i 168.1.c de la Llei 1/2015, d'hisenda pública, sector públic instrumental i subvencions, en l'article 1.4 del Decret llei 4/2020, del Consell, i en l'article 21 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic, adopta la següent resolució:  
  
Primer  
Autoritzar un augment en el pressupost d'ingressos, en l'aplicació 401.06, «Transferències corrents de l'Administració de l'Estat. Subvencions finalistes. Àrea d'infraestructura pública i transport», per import de 3.000.000 euros.  
  
Segon  
Autoritzar una minoració de la línia de subvenció S8270 de l'annex de subvencions i transferències corrents del programa 431.40, Emergència habitacional i funció social, com es detalla a continuació:  
  
  
Codi Denominació Dotació anterior Modificació Dotació actual  
S8270 Llei de la funció social de l'habitatge: emergències habitacionals 3.000.000 € 2.345.639 1.000.000  
  
  
Tercer  
Autoritzar un increment de crèdit en l'aplicació pressupostària 10.57.53.673.35.0 per import de 3.000.000 euros.  
  
Quart  
Conseqüència dels apartats anteriors, s'autoritza la inclusió d'una nova línia de subvenció de concessió directa en l'annex de transferències i subvencions corrents del programa 431.40, amb les dades descriptives que es detallen a continuació:  
  
Codi: S1736 Denominació: Ajudes en matèria d'habitatge per a pal·liar situacions d'especial vulnerabilitat per la Covid-19.  
Import: 5.000.000 Beneficiaris previstos: entitats locals que figuren en l'annex del Decret 60/2020.  
Manera de concessió:  
Concessió directa art. 168.1.c Llei 1/2015.  
Decret 60/2020  
Publicar dades: no Descripció i finalitat: facilitar una solució habitacional immediata a les persones víctimes de violència de gènere, a les persones objecte de desnonament del seu habitatge habitual, a les persones sense llar i a unes altres persones especialment vulnerables.  
Aportació Generalitat no condicionada: 2.000.000.  
Aportació Generalitat condicionada: 0.  
Aportació externa: I40106 Transferències corrents de l'Administració de l'Estat. Subvencions finalistes. Àrea d'infraestructura pública i transport. 3.000.000 euros.  
  
  
Cinqué  
Com a conseqüència dels imports generats es modifiquen en la FP3 del programa 431.40, les dades relatives a l'aplicació d'ingressos 401.06, que queden establides en els termes següents:  
  
Codi ingressos Origen / destinació del finançament Cap Línia Import  
401.06 Transferències corrents de l'Administració de l'Estat. Subvencions finalistes. Àrea d'infraestructura pública i transport 14.622.385  
 Transferències corrents de l'Estat 4 S8286 27.235.789  
 Pla estatal d'habitatge 9130-7237 8 S1729 7.500.000  
 Pla estatal d'habitatge 4609-5034 6 S1736 3.000.000  
  
  
València, 29 de juliol de 2020.- El conseller d'Hisenda i Model Econòmic: Vicent Soler i Marco.